Eurooppa-sopimusten pöytäkirjaa N:o 4 koskevat selittävät huomautukset



Virallinen lehti nro C 090 , 31/03/1999 s. 0006 - 0015



EUROOPPA-SOPIMUSTEN PÖYTÄKIRJAA N:o 4 KOSKEVAT SELITTÄVÄT HUOMAUTUKSET (1999/C 90/07) 1 artiklan f alakohta - Vapaasti tehtaalla -hinta Tuotteen vapaasti tehtaalla -hintaan on sisällyttävä: - kaikkien valmistuksessa käytettyjen ainesten arvo, - kaikki valmistajalle tosiasiallisesti aiheutuneet kustannukset (ainesten kustannukset ja muut kustannukset). Esimerkiksi videokasettien, äänilevyjen, tietokoneohjelmistoja sisältävien tietovälineiden ja muiden niiden kaltaisten tallenteita sisältävien tuotteiden, joihin liittyy teollis- tai tekijänoikeuksia, vapaasti tehtaalla -hintaan on mahdollisuuksien mukaan sisällytettävä kaikki valmistajan maksamat kyseisten tuotteiden valmistuksessa teollis- ja tekijänoikeuksien käytöstä aiheutuneet kustannukset riippumatta siitä, onko kyseisen oikeuksien haltijan toimi- tai kotipaikka valmistusmaassa. Huomioon ei oteta kaupallisia alennuksia (esimerkiksi paljousalennukset tai ennakolta tapahtuvasta maksusta myönnetyt alennukset). 3 ja 4 artikla - Kumulaatio Yleensä valmiin tuotteen alkuperä määräytyy tuotteen "viimeisen valmistuksen tai käsittelyn" perusteella, edellyttäen, että nämä toimenpiteet ylittävät 7 artiklassa tarkoitetut toimenpiteet. Jos tuotteen lopullisessa valmistusmaassa yhden tai useamman maan alkuperäaineksia ei valmisteta tai käsitellä vähäistä valmistusta enempää, valmiin tuotteen alkuperämaana pidetään sitä maata, jonka osuuden arvo on korkein. Sitä varten verrataan lopullisessa valmistusmaassa syntynyttä arvonlisäystä kaikkien muiden maiden alkuperäainesten arvoon. Jos viejämaassa ei suoriteta mitään valmistusta tai käsittelyä, ainekset tai tuotteet säilyttävät alkuperänsä, jos ne viedään johonkin kyseisistä maista. Seuraavista esimerkeistä käy ilmi, miten alkuperä määritetään 3 ja 4 artiklan kolmen kohdan perusteella. ESIMERKIT 1. Esimerkki alkuperän määräytymisestä viimeisen valmistuksen tai käsittelyn perusteella (ensimmäinen kohta) Kudottu kangas (CN-koodi 5112; valmistettu karstaamattomasta ja kampaamattomasta karitsanvillasta), joka on yhteisön alkuperätuote, tuodaan T Osekin tasavaltaan Synteettikatkokuidusta tehty vuorikangas (CN-koodi 5513) on Unkarin alkuperätuote. Puvut (CN-koodi 6203) valmistetaan T Osekin tasavallassa. Viimeinen valmistus tai käsittely tapahtuu T Osekin tasavallassa. Tämä viimeinen valmistus tai käsittely (tässä tapauksessa pukujen valmistus) ylittää 7 artiklassa mainitut toimenpiteet. Näin ollen puvut ovat T Osekin alkuperätuotteita. 2. Esimerkki alkuperän määräytymisestä silloin, kun viimeinen valmistus tai käsittely ei ylitä vähäistä valmistusta; tällöin perusteeksi otetaan valmistuksessa käytettyjen ainesten korkein arvo (toinen kohta) Yhden kokonaisuuden muodostavat kahden eri maan alkuperätuotteita olevat osat pakataan Sloveniassa. Puolan alkuperätuotteita olevien housujen ja hameen arvo on 180 euroa. Takki on yhteisön alkuperätuote ja sen arvo on 100 euroa. Sloveniassa suoritettu vähäinen valmistus ("pakkaaminen") maksaa kaksi euroa. Toimija käyttää ukrainalaisia muovipusseja, joiden arvo on 0,5 euroa. Valmiin tuotteen vapaasti tehtaalla -hinta on 330 euroa. Koska Sloveniassa suoritetut toimenpiteet ovat vähäistä valmistusta, Sloveniassa syntynyttä arvonlisäystä on alkuperän määrittämiseksi verrattava muiden käytettyjen ainesten tullausarvoihin: Sloveniassa syntynyt arvonlisäys (josta 2 euroa toimenpiteestä ja 0,5 euroa pusseista) = 330 euroa (vapaasti tehtaalla -hinta) - (josta vähennetään) 280 euroa (180 + 100) = 50 euroa = Sloveniassa syntynyt "arvonlisäys". Puolan alkuperätuotteiden arvo (180) on suurempi kuin Sloveniassa syntynyt arvonlisäys (50) ja kaikkien muiden käytettyjen alkuperäainesten arvot (100). Tästä seuraa, että valmis tuote on Puolan alkuperätuote. 3. Esimerkki tuotteista, jotka viedään maasta ilman, että niille on suoritettu jatkovalmistusta tai -käsittelyä (kolmas kohta) Matto, joka on yhteisön alkuperätuote, viedään Slovakian tasavaltaan ja tuodaan kahden vuoden kuluttua Puolaan ilman, että sille on tehty mitään toimenpiteitä. Maton alkuperä ei muutu, vaan se säilyttää yhteisöalkuperänsä Puolaan tuotaessa. 10 artikla - Sarjoihin sovellettava alkuperäsääntö Sarjoja koskevaa alkuperäsääntöä sovelletaan ainoastaan harmonoiden järjestelmän 3 yleisen tulkintasäännön mukaisiin sarjoihin. Tämän määräyksen mukaan kunkin tuotteen, joista sarja muodostuu, lukuun ottamatta tuotteita, joiden arvo ei ylitä 15 prosenttia sarjan kokonaisarvosta, on täytettävä siihen nimikkeeseen sovellettavat alkuperäsäännöt, johon tuote luokiteltaisiin, jos se olisi erillinen tuote eikä sisältyisi sarjaan, riippumatta siitä, mihin nimikkeeseen sarja kokonaisuutena luokitellaan edellä mainitun yleisen tulkintasäännön mukaisesti. Näitä määräyksiä noudatetaan myös tapauksissa, joissa 15 prosentin poikkeusta sovelletaan tuotteeseen, jonka perusteella koko sarja luokitellaan edellä mainitun yleisen tulkintasäännön mukaisesti. 15 artikla - Tullinpalautus virhetapauksissa Tullinpalautus tai tullihelpotus voidaan myöntää tapauksissa, joissa alkuperäselvitys on annettu tai laadittu virheellisesti, ainoastaan seuraavien kolmen edellytyksen täyttyessä: a) virheellisesti annettu tai laadittu alkuperäselvitys palautetaan viejämaan viranomaisille, tai vaihtoehtoisesti tuojamaan viranomaiset antavat kirjallisen ilmoituksen siitä, että etuuskohtelua ei ole myönnetty tai myönnetä; b) tuotteen valmistukseen käytetyt ainekset olisivat olleet oikeutettuja tullinpalautukseen tai tullihelpotukseen voimassa olevien säännösten ja määräysten nojalla, jos ei olisi pyydetty alkuperäselvityksen käyttöön perustuvaa etuutta; c) takaisinmaksamista koskevaa määräaikaa ei ole ylitetty ja asianomaisen maan kansallisessa lainsäädännössä vahvistettuja takaisinmaksamista koskevia edellytyksiä noudatetaan. 16 artikla - Käytettyjä tavaroita koskevat alkuperäselvitykset Alkuperäselvitys voidaan antaa myös käytetyille tavaroille tai muille tavaroille, joita koskevia tavanomaisia todistusasiakirjoja ei ole enää saatavilla, koska valmistus- tai tuontiajankohdasta vientiajankohtaan on kulunut huomattavan paljon aikaa, jos seuraavat edellytykset täyttyvät: a) tavaroiden valmistus tai tuonti on tapahtunut ennen sitä ajanjaksoa, jolta kaupalliset toimijat ovat viejämaan asiaa koskevan lainsäädännön mukaisesti velvollisia säilyttämään asiakirjansa; b) tavaroita voidaan pitää alkuperätuotteina muiden todisteiden perusteella, joita ovat esimerkiksi valmistajan tai muun kaupallisen toimijan ilmoitukset, asiantuntijan lausunto, tavaroissa olevat merkinnät ja tavaroiden kuvaus; c) mikään seikka ei viittaa siihen, etteivät tavarat olisi alkuperäsääntöjen vaatimusten mukaisia. 16 (ja 24) artikla - Alkuperäselvityksen esittäminen toimitettaessa tuontitavarailmoitus sähköisesti Jos tuontitavarailmoitus toimitetaan sähköisesti tuojamaan tulliviranomaisille, näiden viranomaisten on päätettävä kyseisessä maassa sovellettavan tullilainsäädännön säännösten mukaisesti ja nojalla, milloin ja millä tavalla alkuperäselvityksen muodostavat asiakirjat on tosiasiallisesti esitettävä. 17 artikla - Tavaran kuvaus EUR.1-tavaratodistuksissa Useamman kuin yhden maan tai alueen alkuperätuotteet Jos tavaratodistukseen on merkitty useamman kuin yhden maan tai alueen alkuperätuotteita: - 4 kohdassa (maa, maaryhmä tai alue, jonka alkuperää tuotteiden katsotaan olevan) on oltava maininta "katso 8 kohta"; ja - 8 kohdassa (järjestysnumero; kollien merkit, numerot, lukumäärä ja laji; tavaran kuvaus) on jokaisen tuotteen osalta ilmoitettava kyseessä olevan maan nimi tai virallinen lyhenne (1). Suuret lähetykset Jos EUR.1-tavaratodistuksessa tavaran kuvaukselle varatussa kohdassa ei ole riittävästi tilaa tavaroiden tunnistamiseksi tarvittavien tietojen merkitsemiseksi erityisesti suurista lähetyksistä, viejä voi eritellä tavarat, joita tavaratodistus koskee, tavaratodistukseen liitetyissä, kyseisiä tavaroita koskevissa kauppalaskuissa ja tarvittaessa muissa kaupallisissa asiakirjoissa, edellyttäen, että: a) kauppalaskujen numerot ilmoitetaan EUR.1-tavaratodistuksen 10 kohdassa; b) kauppalaskut ja tarvittaessa muut kaupalliset asiakirjat liitetään kiinteästi tavaratodistukseen ennen sen esittämistä tullille; ja c) tulliviranomaiset ovat leimanneet kauppalaskut ja muut kaupalliset asiakirjat yhdistäen ne siten virallisesti tavaratodistukseen. Edellä olevan 8 kohtaa koskevan huomautuksen mukaiset alkuperämaiden nimet tai viralliset lyhenteet on tällöin ilmoitettava kauppalaskuissa ja tarvittaessa muissa kaupallisissa asiakirjoissa. 17 artikla - Tulliagentin viemät tavarat Tulliagentti voi toimia tavaroiden omistajan tai niihin vastaavan oikeuden omaavan henkilön valtuuttamana edustajana silloinkin, kun kyseinen henkilö ei ole sijoittautunut viejämaahan, jos agentti pystyy osoittamaan tavaroiden alkuperäaseman. 18 artikla - Tekniset syyt EUR.1-tavaratodistus voidaan hylätä "teknisistä syistä", jos sitä ei ole laadittu määräysten mukaisesti. Tässä on kyse tapauksista, joissa voidaan myöhemmin esittää jälkikäteen annettu todistus; tähän ryhmään kuuluvat esimerkiksi seuraavat tapaukset: - EUR.1-tavaratodistus on laadittu muulle kuin määräysten mukaiselle lomakkeelle (esimerkiksi siinä ei ole aaltomaista taustakuviota, sen mitat tai väri poikkeavat huomattavasti mallista, siinä ei ole sarjanumeroa tai se on painettu muulla kuin virallisesti määrätyllä kielellä), - pakollisesti täytettävään kohtaan ei ole tehty merkintää (esimerkiksi EUR.1-tavaratodistuksen 4 kohta), - leima ja allekirjoitus puuttuvat (EUR.1-tavaratodistuksen 11 kohta), - muu kuin valtuutettu viranomainen on vahvistanut EUR.1-tavaratodistuksen, - EUR.1-tavaratodistus on vahvistettu uudella leimalla, jonka leimanäytettä ei ole vielä toimitettu tiedoksi, - esitetään EUR.1-tavaratodistuksen valokopio tai jäljennös alkuperäiskappaleen sijasta, - EUR.1-tavaratodistuksen 2 tai 5 kohdassa oleva merkintä viittaa muuhun kuin sopimuspuolena olevaan maahan (esimerkiksi Israel tai Kuuba). Noudatettava menettely Tavaratodistukseen on tehtävä merkintä "ASIAKIRJA HYLÄTTY" ja mainittava hylkäämisen syy tai syyt, jonka jälkeen todistus on palautettava tuojalle, jotta tämä voi hankkia jälkikäteen annettavan uuden todistuksen. Tulliviranomaiset voivat kuitenkin säilyttää valokopion hylätystä tavaratodistuksesta jälkitarkastusta varten tai jos on syytä epäillä vilpillistä toimintaa. 21 artikla - Kauppalaskuilmoitusta koskevien määräysten soveltaminen Noudatetaan seuraavia ohjeita: a) Kauppalaskuilmoituksen sanamuodon on oltava pöytäkirjan liitteessä IV olevan mallin mukainen. Jos kauppalaskuilmoitus koskee useamman kuin yhden maan tai alueen alkuperätuotteita, kauppalaskuilmoituksen tekstissä on oltava jokaisen kyseessä olevan maan nimi tai virallinen lyhenne (2) tai viittaus erityiseen laskussa olevaan merkintään. Kauppalaskuun tai vastaavaan asiakirjaan on jokaisen tuotteen osalta merkittävä kyseisen maan nimi tai virallinen lyhenne. b) Itse kauppalaskuilmoitukseen ei saa merkitä ei-alkuperätuotteita, koska kauppalaskuilmoitus ei luonnollisestikaan koske niitä. Ne on kuitenkin merkittävä selvästi kauppalaskuun väärinkäsitysten välttämiseksi. c) Viejän allekirjoittamat kauppalaskujen valokopioihin tehdyt kauppalaskuilmoitukset hyväksytään samoin ehdoin kuin alkuperäiset. Valtuutetuilla viejillä, joilla on vapautus kauppalaskuilmoitusten allekirjoittamisesta, on myös vapautus laskujen valokopioihin tehtyjen kauppalaskuilmoitusten allekirjoittamisesta. d) Kauppalaskun kääntöpuolelle laadittu kauppalaskuilmoitus voidaan hyväksyä. e) Kauppalaskuilmoitus voidaan laatia kauppalaskun erilliselle lehdelle, jos tämä lehti on selvästi osa kyseistä kauppalaskua. Lisälomaketta ei saa käyttää. f) Kauppalaskuun kiinnitetylle lipukkeelle laadittu kauppalaskuilmoitus hyväksytään ainoastaan, jos ei ole syytä epäillä, ettei kyseistä lipuketta ole kiinnittänyt viejä. Siten esimerkiksi viejän allekirjoituksen tai leiman on ulotuttava sekä lipukkeeseen että kauppalaskuun. 21 artikla - Kenen tahansa viejän laadittavissa olevien kauppalaskuilmoitusten laatimisen ja hyväksymisen edellytyksenä oleva arvoperusta Vapaasti tehtaalla -hintaa voidaan käyttää arvoperustana päätettäessä, milloin kauppalaskuilmoitusta voidaan käyttää EUR.1-tavaratodistuksen sijasta ottaen huomioon 21 artiklan 1 kohdan b alakohdassa määrätyn arvorajan. Jos vapaasti tehtaalla -hintaa käytetään arvon perustana, tuojamaan on hyväksyttävä kyseisen hinnan perusteella laaditut kauppalaskuilmoitukset. Jos vapaasti tehtaalla -hintaa ei ole sen vuoksi, että on kyse ilmaislähetyksestä, tuojamaan viranomaisten vahvistamaa tullausarvoa on pidettävä perustana, johon arvorajaa sovelletaan. 22 artikla - Valtuutettu viejä "Viejällä" tarkoitetaan henkilöitä tai yrityksiä riippumatta siitä, onko kysymys tuottajista vai kaupanharjoittajista, jos ne täyttävät tämän pöytäkirjan kaikki muut edellytykset. Tulliagentille ei voida antaa tässä pöytäkirjassa tarkoitetun valtuutetun viejän asemaa. Valtuutetun viejän asema voidaan myöntää viejän esittämästä kirjallisesta hakemuksesta. Tutkiessaan hakemusta tulliviranomaisten on otettava erityisesti huomioon seuraavat seikat: - harjoittaako viejä säännöllistä vientiä: tällöin tulliviranomaisten on kiinnitettävä huomiota viennin säännöllisyyteen eikä niinkään lähetysten määrään tai määrättyyn arvoon. - pystyykö viejä milloin tahansa esittämään todisteet viemiensä tavaroiden alkuperästä. Tässä yhteydessä on arvioitava, tunteeko viejä sovellettavat alkuperäsäännöt ja onko hänellä hallussaan kaikki alkuperän todistavat asiakirjat. Tuottajien osalta on varmistettava, että yrityksen tavarakirjanpito mahdollistaa alkuperän toteamisen tai uusien yritysten ollessa kyseessä, että perustettu järjestelmä mahdollistaa tämän toteamisen. Pelkästään kauppaa harjoittavien toimijoiden tapauksessa on toimijan tavanomaiset kauppavirrat tutkittava erityisen perusteellisesti. - esittääkö viejä aikaisemman vientitoimintansa perusteella riittävät takeet tavaroiden alkuperäasemasta ja mahdollisuudesta täyttää siitä johtuvat velvoitteet. Kun lupa on myönnetty, viejän on: - sitouduttava antamaan kauppalaskuilmoitus ainoastaan niistä tavaroista, joista sillä on ilmoituksen antamishetkellä kaikki tarvittavat todisteet tai kirjanpito; - otettava täysi vastuu luvan käyttötavasta, erityisesti virheellisistä alkuperäilmoituksista tai muusta luvan väärinkäytöstä; - otettava vastuu sen varmistamisesta, että kauppalaskuilmoitusten laatimisesta yrityksessä vastaava henkilö tuntee ja ymmärtää alkuperäsäännöt; - sitouduttava säilyttämään kaikki alkuperää koskevat todistusasiakirjat vähintään kolmen vuoden ajan siitä päivästä, jolloin ilmoitus on annettu; - sitouduttava esittämään todistusasiakirjoja tulliviranomaisille milloin tahansa ja sallittava milloin tahansa kyseisten viranomaisten suorittamat tarkastukset. Tulliviranomaisten on valvottava valtuutettuja viejiä säännöllisin tarkastuksin. Nämä tarkastukset on suoritettava luvan oikean käytön varmistamiseksi, ja ne voidaan tehdä, mikäli mahdollista, riskianalyysin perusteella määrätyin väliajoin. Tulliviranomaisten on ilmoitettava Euroopan yhteisöjen komissiolle valtuutettujen viejien kansallinen numerointijärjestelmä. Komissio toimittaa nämä tiedot edelleen muiden maiden tulliviranomaisille. 25 artikla - Tuonti osalähetyksinä Tuojan, joka haluaa käyttää hyväkseen tämän artiklan määräyksiä, on ilmoitettava viejälle ennen ensimmäisen osalähetyksen vientiä, että tuotteesta kokonaisuutena vaaditaan ainoastaan yksi alkuperäselvitys. On mahdollista, että jokainen osalähetys koostuu yksinomaan alkuperätuotteista. Jos kyseisiä osalähetyksiä seuraavat alkuperäselvitykset, tuojamaan tulliviranomaisten on hyväksyttävä nämä erilliset alkuperäselvitykset kyseisten osalähetysten osalta koko tuotteelle annetun yhden alkuperäselvityksen sijasta. 32 artikla - Etuuskohtelun epääminen ilman tarkastusta Näissä tapauksissa alkuperäselvitystä ei voida käyttää, ja tähän ryhmään kuuluvat erityisesti seuraavat tapaukset: - tuotteet, joille on annettu EUR.1-tavaratodistus, eivät ole oikeutettuja etuuskohteluun, - tavaran kuvaukselle varattua kohtaa (EUR.1-tavaratodistuksen 8 kohta) ei ole täytetty tai se koskee muita kuin tullille esitettyjä tavaroita, - alkuperäselvityksen on antanut etuuskohtelujärjestelmään kuulumaton maa, vaikka kyseinen alkuperäselvitys koskee etuuskohtelujärjestelmään kuuluvan maan alkuperätuotteita (esimerkiksi Israelissa Puolan alkuperätuotteille annettu EUR.1-tavaratodistus), - EUR.1-tavaratodistuksen pakollisesti täytettävässä kohdassa on jälkiä merkintöjen poispyyhkimisestä tai niiden lisäämisestä, eikä tätä ole vahvistettu (esimerkiksi kohdat, joissa on tavaroiden kuvaus, kollien lukumäärä, määrämaa ja alkuperämaa), - EUR.1-tavaratodistuksen voimassaoloaika on päättynyt muista kuin määräyksissä vahvistetuista syistä (esimerkiksi poikkeukselliset olosuhteet), lukuun ottamatta tapauksia, joissa tavarat on esitetty tullille ennen määräajan päättymistä, - alkuperäselvitys esitetään jälkikäteen tavaroille, jotka on alunperin tuotu vilpillisellä tavalla, - EUR.1-tavaratodistuksen 4 kohdassa ilmoitetaan muu kuin sen sopimuksen sopimuspuolena oleva maa, jonka perusteella etuuskohtelua haetaan. Noudatettava menettely Tulliviranomaisten, joille alkuperäselvitys on esitetty, on tehtävä siihen merkintä "EI VOIDA KÄYTTÄÄ", ja otettava se haltuunsa uusien käyttöyrityksen estämiseksi. Tuojamaan tulliviranomaiset ilmoittavat kohtelun epäämisestä viipymättä viejämaan tulliviranomaisille tapauksissa, joissa pitävät sitä aiheellisena. 32 artikla - Alkuperäselvitysten tarkastamisen määräaika Minkään maan ei tarvitse vastata 32 artiklan mukaisesti tehtyyn jälkikäteen tapahtuvaa tarkastusta koskevaan pyyntöön, jos kyseinen pyyntö saadaan yli kolme vuotta EUR.1-tavaratodistuksen antamispäivän tai kauppalaskuilmoituksen laatimispäivän jälkeen. 32 artikla - Asiakirjojen aitouden aiheellinen epäileminen Tämä koskee esimerkiksi seuraavia tapauksia: - viejän allekirjoitus puuttuu (lukuun ottamatta valtuutettujen viejien kauppalaskuun tai muuhun kaupalliseen asiakirjaan laatimia kauppalaskuilmoituksia, jos määräyksissä on vahvistettu tämä mahdollisuus), - EUR.1-tavaratodistuksesta puuttuu todistuksen antaneen viranomaisen allekirjoitus tai päiväys, - tavaroiden, pakkausten tai muiden mukana seuraavien asiakirjojen merkinnät viittaavat muuhun alkuperään kuin EUR.1-tavaratodistuksen merkinnät, - EUR.1-tavaratodistuksessa olevat merkinnät osoittavat, että käsittely on ollut riittämätön antamaan tavaralle alkuperäaseman, - asiakirjan vahvistamiseksi käytetty leima eroaa tiedoksi toimitetusta leimanäytteestä. Noudatettava menettely Asiakirja on lähetettävä sen antaneille viranomaisille jälkitarkastusta varten, ja ilmoitettava samalla tarkastuspyynnön esittämiseen johtaneet syyt. Siihen saakka, kun tarkastuksen tulokset saadaan, tulliviranomaiset voivat toteuttaa tarpeellisina pitämänsä toimenpiteet varmistaakseen sovellettavien tullien kantamisen. Liite I - Alkuhuomautus N:o 6, 6.1 Tekstiilituotteita koskevaa erityissäännöstä ei sovelleta vuoreihin eikä välivuoreihin. "Taskukangas" on erityinen kudottu kangas, jota käytetään ainoastaan taskujen valmistamiseen eikä sitä näin ollen voida pitää tavanomaisena vuorina tai välivuorina. Tämän vuoksi erityissäännöstä sovelletaan (housujen) "taskukankaisiin". Säännöstä sovelletaan kolmansien maiden alkuperää oleviin metritavarana toimitettaviin kankaisiin sekä valmiisiin taskuihin. Käytetyt ilmaisut eri kielillä >TAULUKON PAIKKA> Kauppalaskuilmoitus (Liite IV) Katalaaninkielinen toisinto (AD) L'exportador dels productes inclosos en el present document (autorització duanera n° . . .) declara que, llevat s'indiqui el contrari, aquests productes gaudeixen d'un origen preferencial . . . Bulgariankielinen toisinto (BG) >VIITTAUS KAAVIOON> T Osekinkielinen toisinto (CZ) V´yvozce v´yrobk°u uveden´ych v tomto dokumentu ( Ocíslo povolení . . .) prohla Osuje, Oze krom Oe Ozreteln Oe ozna Ocen´ych, mají tyto v´yrobky preferen Ocní p°uvod v . . . Saksankielinen toisinto (DE) Der Ausführer (Ermächtigter Ausführer; Bewilligungs-Nr. . . .), der Waren, auf die sich dieses Handelspapier bezieht, erklärt, daß diese Waren, soweit nicht anders angegeben, präferenzbegünstigte . . . Ursprungswaren sind. Tanskankielinen toisinto (DK) Eksportøren af varer, der er omfattet af nærværende dokument (toldmyndighedernes tilladelse nr. . . .), erklærer, at varerne, medmindre andet tydeligt er angivet, har præferenceoprindelse i . . . Vironkielinen toisinto (EE) Käesoleva dokumendiga hõlmatud toodete eksportija (tolliameti kinnitus Nr. . . .) deklareerib, et need tooted on . . . sooduspäritoluga, välja arvatud juhul kui on selgelt näidatud teisiti. Espanjakielinen toisinto (ES) El exportador de los productos incluidos en el presente documento (autorización aduanera n° . . .) declara que, salvo indicación en sentido contrario, estos productos gozan de un origen preferencial . . . Suomenkielinen toisinto (FI) Tässä asiakirjassa mainittujen tuotteiden viejä (tullin lupanumero . . .) ilmoittaa, että nämä tuotteet ovat, ellei toisin ole selvästi merkitty, etuuskohteluun oikeutettuja . . . alkuperätuotteita. Ranskankielinen toisinto (FR) L'exportateur des produits couverts par le présent document (autorisation douanière n° . . .), déclare que, sauf indication claire du contraire, ces produits ont l'origine préférentielle . . . Englanninkielinen toisinto (GB) The exporter of the products covered by this document (customs authorisation No . . .) declares that, except where otherwise clearly indicated, these products are of . . . preferential origin. Kreikankielinen toisinto (GR) Ï åîáãùãÝáò ôùí ðñïúüíôùí ðïõ êáëýðôïíôáé áðü ôï ðáñüí Ýããñáöï (Üäåéá ôåëùíåßïõ áñéè. . . .) äçëþíåé üôé, åêôüò åÜí äçëþíåôáé óáöþò Üëëùò, ôá ðñïúüíôá áõôÜ åßíáé ðñïôéìçóéáêÞò êáôáãùãÞò . . . Unkarinkielinen toisinto (HU) A jelen okmányban szerepl Mo áruk export More (vámfelhatalmazási szám: . . .) kijelentem, hogy eltér Moö jelzés hiányában az áruk kedvezményes . . . származásúak. Islanninkielinenn toisinto (IS) Útflytjan si framleidsluvara sem skjal KTetta tekur til (leyfi tollyfirvalda nr. . . .), l´ysir lví yfir ad vörurnar séu, ef annars er ekki greinilega getid, af . . . -fridindauppruna. Italiankielinen toisinto (IT) L'esportatore delle merci contemplate nel presente documento (autorizzazione doganale n. . . .) dichiara che, salvo indicazione contraria, le merci sono di origine preferenziale . . . Liettuankielinen toisinto (LT) OSiame dokumente i Osvardintu N prekiu N eksportuotojas (muitines liudijimo Nr . . .) deklaruoja, kad, jeigu kitaip nenurodyta, tai yra . . . preferencine Gs kilme Gs preke Gs. Latviankielinen toisinto (LV) Eksport Eet Eajs produktiem, kuri ietverti Os Eaj Ea dokument Ea (muitas pilnvara Nr. . . . deklar Ee, k Ea, iznemot tur, kur ir cit Eadi skaidri noteikts, Osiem produktiem ir priek Osrociibu izcelsme no . . . Hollanninkielinen toisinto (NL) De exporteur van de goederen waarop dit document van toepassing is (douanevergunning nr. . . .) verklaart dat, behoudens uitdrukkelijke andersluidende vermelding, deze goederen van preferentiële . . . oorsprong zijn. Norjankielinen toisinto (NO) Eksportøren av produktene omfattet av dette dokument (tollmyndighetenes autorisasjonsnr. . . .) erklærer at disse produktene, unntatt hvor annet er tydelig angitt, har . . . preferanseopprinnelse. Puolankielinen toisinto (PL) Eksporter produktów objetych tym dokumentem (upowa Gzenienie wladz celnych nr . . .) deklaruje, Gze z wyj Natkiem gdzie jest to wyra Gznie okreslone, produkty te maj Na . . . preferencyjne pochodzenie. Portugalinkielinen toisinto (PT) O abaixo assinado, exportador dos produtos cobertos pelo presente documento (autorização aduaneira n.° . . .), declara que, salvo expressamente indicado em contrário, estes produtos são de origem preferencial . . . Romaniankielinen toisinto (RO) Exportatorul produselor ce fac obiectul acestui document (autoriza Ktia vamal Fa nr. . . . ) declar Fa c Fa, exceptând cazul în care în mod expres este indicat altfel, aceste produse sunt de origine preferen Ktial Fa . . . Ruotsinkielinen toisinto (SE) Exportören av de varor som omfattas av detta dokument (tullmyndighetens tillstånd nr . . .) försäkrar att dessa varor, om inte annat tydligt markerats, har förmånsberättigande . . . ursprung. Sloveeninkielinen toisinto (SI) Izvoznik blaga, zajetega s tem dokumentom (pooblastilo carinskih organov Ost . . .) izjavlja, da, razen Oce ni druga Oce jasno navedeno, ima to blago preferencialno . . . poreklo. Slovakinkielinen toisinto (SK) V´yvozca v´yrobkov uveden´ych v tomto dokumente ( Ocíslo povolenia . . .) vyhlasuje, Oze okrem zretel'ne ozna Ocen´ych, majú tieto v´yrobky preferen Ocn´y pôvod v . . . Turkinkielinen toisinto (TR) Isbu belge (gümrük onay No: . . .) kapsamindaki maddelerin ihracatçisi aksi açikça belirtilmedikçe, bu maddelerin . . . menseli ve tercihli maddeler oldugunu beyan eder. >TAULUKON PAIKKA> (1) Koodit ISO-Alpha-2 ja -3 kullekin valtiolle ovat seuraavat: >TAULUKON PAIKKA> Yhteisöllä ei ole ISO-Alphakoodia, mutta EEC, EC, CEE tai CE hyväksytään. (2) Koodit ISO-Alpha-2 ja -3 kullekin valtiolle ovat seuraavat: >TAULUKON PAIKKA> Yhteisöllä ei ole ISO-Alpha-koodia, mutta EEC, EC, CEE tai CE hyväksytään.